Elvecruisebåter i Moskva
Et **elvecruise** er en båtreise langs indre vannveier.

Beskrivelse
-----------

Betegnelsen elvecruise benyttes vanligvis på cruise over flere dager med overnatting, i motsetning til dagscruise som benyttes på kortere cruise med varighet fra 30 minutter til hele dagen. I motsetning til vanlige Cruise med større skip som går til sjøs foregår elvecruise på elver, kanaler og innsjøer.

Elvecruise går fra sted til sted forbi vakker natur, variert landskap og koselige landsbyer. Det stopper ved byer/landsbyer og severdigheter hvor passasjerene får en guidet omvisning eller går rundt på egenhånd. Det er også enkelte operatører som tilbyr guidede bussturer til severdigheter i nærheten og enkelte tilbyr også mulighet til å sykle enkelte etapper isteden for å være om bord.

Man bor på lugaren om bord og har på denne måten samme "hotellrom" fra dag til dag, sted til sted. Frokost og andre måltider serveres ofte om bord. Om bord er det ofte også en form for lokal underholdning om kveldene.

I tillegg til lugarene og restaurant er det også salonger, soldekk og ofte treningsrom og utendørs jacuzzi.

Båtene har som oftest mellom 60 og 150 passasjerer. Størrelsen på båtene er tilpasset elvene de er bygget for, det kan være bredde og lengde som er tilpasset sluser, eller høyden som er tilpasset bruer de skal under. Enkelte båter har førerhus som kan senkes for å komme under bruene.

De fleste elvecruisene finner man i Europa, men det finnes også elvecruise i andre verdensdeler som Amerika, Asia og Afrika.

Bilder
------

* Elvecruise på DonauElvecruise på Donau
* Elvecruise på DouroElvecruise på Douro
* Elvecruise i RusslandElvecruise i Russland
* Soldekket på elvecruiser, DouroSoldekket på elvecruiser, Douro
* Soldekket på elvecruise, DonauSoldekket på elvecruise, Donau
* DouroDouro
* Når man skal inn i en sluse kan man styre fra utsiden av styrhuset, RhôneNår man skal inn i en sluse kan man styre fra utsiden av styrhuset, Rhône
* Innkjøring i sluse, RusslandInnkjøring i sluse, Russland
* Sluse, DouroSluse, Douro
* Solskjerming og rekkverk er lagt ned for å komme under en bruSolskjerming og rekkverk er lagt ned for å komme under en bru
* Styrhuset kan senkes helt ned for å komme under brueneStyrhuset kan senkes helt ned for å komme under bruene
* Styrhuset er senket og kapteinen styrer fra utsidenStyrhuset er senket og kapteinen styrer fra utsiden

Et utvalg elver med elvecruise
------------------------------

Elvecruisebåten Amalyra fra AmaWaterways
### Europa

Donau, Dordogne, Douro, Garonne, Main, Mosel, Neva, Rhinen, Rhône, Saone, Seine, Volga, Volkhov

### Amerika

Peruansk Amazonas, Mississippi

### Asia

Brahmaputra, Yangtze, Ganges, Irrawaddy, Mekong

### Afrika

Cuando, Nilen

### Australia

Murray

Et utvalg elvecruise rederier:
------------------------------

* AmaWaterways
* CroisiEurope
* Viking Cruises

Se også
-------

* Cruiseskip
* Cruiseferge

Referanser
----------

1. 1 2 3  «The ultimate river cruise guide: All you need to know». *Cruise International* **(engelsk)**. 14. juli 2022. Arkivert fra originalen 29. desember 2022. Besøkt 29. desember 2022.
2. 1 2  «Norges største på elvecruise: Elvecruise i Europa og resten av verden». *escape.no*. Besøkt 29. desember 2022.
3. ↑  «River Cruises | AmaWaterways™ River Cruise Line». *www.amawaterways.com* **(engelsk)**. Besøkt 29. desember 2022.
4. ↑  «CroisiEurope River Cruises | Nr 1 River Cruise Line in Europe | CroisiEurope Cruises». *www.croisieuroperivercruises.com* **(engelsk)**. Besøkt 29. desember 2022.
5. ↑  «Rivers, Oceans, & now Expeditions Cruises | Viking Cruises®». *www.vikingcruises.co.uk* **(engelsk)**. Besøkt 29. desember 2022.